**HAAPSALU LINNAVOLIKOGU**

**KUUENDA KOOSSEISU**

**ÕIGUSKOMISJONI KOOSOLEKU PROTOKOLL**

Haapsalu, 26. märts 2012 nr **25**

Algus kell 18.00, lõpp kell 19.15

Juhatas ja protokollis komisjoni esimees Helle Saarsoo

Võtsid osa liikmed Ingrid Danilov, Ülle Kruus, Riho Lepp, Helle Saarsoo, Mati Seppi

Kutsutud aselinnapea Peeter Vikman, linnasekretär Erko Kalev

Päevakord:

**Haapsalu Linnavolikogu 30.03.2012 istungile esitatud ja õiguskomisjoni menetlusse suunatud eelnõude läbivaatamine ja seisukoha võtmine.**

ARUTATI eelnõud:

* **Haapsalu linnavara valitsemise kord.**

Ühehäälselt (poolt 5)

OTSUSTATI:

1. Esitada eelnõule kaks muudatusettepanekut (loetelu protokolli juures).
2. Teha volikogule ettepanek võtta määruse eelnõu vastu muudetud kujul.

ARUTATI viite otsuse eelnõud:

* **Vara võõrandamine otsustuskorras (Mulla tn 1-1, Haapsalu).**
* **Korteriomandi avaliku kirjaliku enampakkumise tulemuste kinnitamine (Õhtu kallas 21-4, Haapsalu).**
* **Munitsipaaleluruumi nimetamine sotsiaaleluruumiks (Niine tn 16-31, Haapsalu).**
* **Eluruumide kustutamine sotsiaaleluruumide nimekirjast (Niine tn 18-9 ja Raudtee tn 4-3, Haapsalu).**
* **Haapsalu Linnavolikogu 25.11.2011 otsuse nr 132 „Loa andmine kasvava metsa raieõiguse müügiks avaliku enampakkumise korras“ muutmine**

Ühehäälselt (poolt 5)

OTSUSTATI:

Teha volikogule ettepanek toetada kõiki viite eelnõud esitatud kujul.

Helle Saarsoo

Juhataja ja protokollija

Muudatusettepanekud eelnõule „Haapsalu linnavara valitsemise kord“

Esitaja õiguskomisjon, 26.03.2012

Muudatusettepanek nr 1

Muuta § 5 lg 1: „(1) Linnavara üleandmise ühelt valitsejalt teisele valitsejale otsustab linnavalitsus. Linnavara, bilansilise jääkmaksumusega alla 1000 euro, üleandmine ühelt valitsejalt teisele võib toimuda vastavate valitsejate kokkuleppel.“

ja sõnastada alljärgnevalt:

**„(1) Linnavara üleandmise ühelt valitsejalt teisele valitsejale otsustab linnavalitsus. Linnavara, bilansilise jääkmaksumusega alla 2000 euro, üleandmine ühelt valitsejalt teisele võib toimuda vastavate valitsejate kokkuleppel.“**

Seletuskiri

Põhjuseks asjaajamise lihtsustamine linnavara üleandmisel ja kasutusse andmisel. Linnavara kasutusse andmisel (IV peatükk § 10 lg 2 p 1) otsustab linnavara kasutusse andmise linnavara valitseja, kui kasutusse antakse väheväärtuslikku kuluinventari (maksumusega kuni 2000 eurot). Me ei näe sisulist vahet ja arvame, et summa võiks olla mõlemal juhul 2000 eurot.

Õiguskomisjoni seisukoht: arvestada täielikult

Linnavalitsuse seisukoht: arvestada täielikult, 29.03.2012

Muudatusettepanek nr 2

Muuta § 26 lõike 1 punkti 1: „1) enampakkumise esemeks on ostuhind;“

ja sõnastada alljärgnevalt:

**"1) enampakkumise esemeks on ostuhind ja paragrahvis 23 lõike 1 punktis 1 nimetatud vara minimaalse alghinna määrab linnavolikogu;"**

Seletuskiri

Me ei pea piisavaks linnavalitsuse põhjendust nagu muudaks alghinna kinnitamine linnavalitsuse poolt võõrandamise läbiviimist kiiremaks ja enampakkumises osalejatele selgemaks. Volikogu istungid toimuvad regulaarselt igal kuul, mis ei tohiks olla takistuseks vara võõrandamise korraldamisel.

Õiguskomisjoni seisukoht: arvestada täielikult

Linnavalitsuse seisukoht: arvestada täielikult, 29.03.2012